สวัสดีค่ะอยากทราบว่าอาการปวดท้องน้อยมันเป็นเพราะอะไรคะ คือเดือนนี้ประจำเดือนมาไม่ปกติค่ะ ปกติมา 4-5 วันแต่เดือนนี้มาแค่ 2 วันเองค่ะ แล้วก็หายไปประมาณ 1 วันแล้วมันก็มาอีกเป็นแค่สีแดงๆที่เป็นฉันในด้านหลังจากนั้นก็มีอาการปวดท้องน้อย ปวดหัว ปวดเอวอาการปวดท้องน้อยมันก็จะปวดแบบหน่วงๆไม่ปวดมากพอทนได้ แต่ก็ปวดตลอดอยู่ตลอดเวลา ตื่นเช้ามาเหมือนอาการปวดจะหายแต่ก็ไม่หายฉี่บ่อยฉี่ปกติแต่ฉี่บ่อยค่ะ อยากทราบว่ามันเป็นอาการอะไรคะ
สวัสดีค่ะ อาการปวดท้องน้อย อาจเกิดได้จากหลายสาเหตุ เช่น- มดลูกอักเสบ อุ้งเชิงกรานอักเสบ ซึ่งจะมีตกขาวที่ผิดปกติร่วมด้วย และอาจมีเจ็บขณะมีเพศสัมพันธ์ มีเลือดออกจากช่องคลอดผิดปกติ มีไข้ อ่อนเพลีย และอาจเป็นสาเหตุที่ทำให้ประจำเดือนมาผิดปกติร่วมด้วย- ลำไส้อักเสบเฉียบพลัน มักมีอาการคลื่นไส้ อาเจียน ถ่ายอุจจาระเหลวร่วมด้วย- หากปวดท้องน้อยด้านขวา อาจเกิดจากไส้ติ่งอักเสบ แต่อาการปวดจะเป็นแบบต่อเนื่องและจะรุนแรงขึ้นเรื่อยๆ ภายใน 24-48 ชั่วโมง รวมทั้งมีไข้ คลื่นไส้ อาเจียนร่วมด้วย- กระเพาะปัสสาวะอักเสบ จะมีอาการมีปัสสาสวะแสบขัด ปัสสาวะบ่อย ปัสสาวะไม่สุด ปัสสาวะขุ่น ปัสสาวะมีเลือดปน เป็นต้น- มีซีสต์หรือเนื้องอกที่มดลูกหรือรังไข่- มีพังผืดในช่องท้อง เช่น จากการเคยผ่าตัดช่องท้องน้อย- ผลข้างเคียงจากการใช้ยาฮอร์โมน เช่น ยาคุมกำเนิด ยาฉีดคุมกำเนิด ยาสตรี หรือสมุนไพรต่างๆ เป็นต้นนอกจากนี้ อาจเกิดจากภาวะแทรกซ้อนจากการตั้งครรภ์ได้ด้วย เช่น แท้งคุกคาม ท้องนอกมดลูก เป็นต้น ดังนั้นหากมีเพสสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ ก็ให้สังเกตว่าว่ามีอาการอื่นๆ ร่วมด้วยหรือไม่ หากอาการปวดท้องน้อยเป็นมากขึ้นเรื่อยๆ หรือมีอาการอื่นๆ ร่วม ก็ควรไปพบแพทย์เพื่อตรวจค่ะ